นายกรัฐมนตรี ย้ำยังไม่มีการปรับ ครม. แม้ตำแหน่งว่างลง เพราะมีคนทำงานอยู่แล้ว
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม  ยืนยัน ยังไม่ปรับคณะรัฐมนตรีตอนนี้ ปล่อยให้เป็นเรื่องของพรรคการเมืองพิจารณา ส่วนตำแหน่งรัฐมนตรี ที่ว่างลงก็มีคนรักษาการอยู่แล้ว ซึ่งได้มอบหมายไปแล้วว่า เมื่อรัฐมนตรีช่วยว่าการไม่อยู่ รัฐมนตรีว่าการ ก็ต้องรับผิดชอบไป ส่วนการดูแล ส.ส. ในพรรค ก็ไปดูแลอยู่แล้ว หลังจากนี้จะลงพื้นที่สอบถามข้อเท็จจริงในทุกเรื่อง ทุกปัญหาที่เกิดขึ้นส่วนกระแสความน้อยใจในพรรค นายกรัฐมนตรี เปิดเผยว่า ไม่มีใครใจน้อยขนาดนั้นหลังจากนี้จะไปเยี่ยมเยือน ส.ส. แต่ละพื้นที่ ผิดตรงไหน ถูกตรงไหน ก็ดำเนินการกันไป พร้อมยืนยันไม่มีความแตกแยกอะไรทั้งสิ้น